open-index/open-wikipedia-markdown huggingface dataset:
Grefsen-ulykken

**Grefsen-ulykken** var en jernbaneulykke som inntraff 2. desember 1970.

Under skifting på Grefsen stasjon var luftbremsen ikke koblet på 10 lastede tankvogner. Dette var vanlig under skiftebevegelser på stasjonens horisontale område. Skiftet ble imidlertid trukket så langt ut mot øst at banen var begynt å falle nedover mot Tøyen. Toget kom derfor i bevegelse, og lokfører Kjell Berge skjønte snart at han ikke ville være i stand til å bremse toget med bare lokomotivet. På Grefsen oppfattet man hva som hadde skjedd, og ringte ned til Oslo Ø for at den store toghallen skulle ryddes for folk. Lokførerassistenten hoppet av toget ved Tøyen, mens lokfører Berge ble med helt inn på plattformene på Østbanestasjonen, i et forsøk på bremse toget så lenge som mulig. Han hoppet til slutt av toget, men omkom i fallet.

Togledelsen på Oslo Ø valgte å sende det løpske toget inn i spor 7. Her sto en postvogn og en godsvogn innerst på sporet. I siste liten fikk man brakt de fire postfunksjonærene i sikkerhet.

De to vognene ble fullstendig knust, og postvognen brakk i to. Loket, El 11.2150 ble så ødelagt at det ble utrangert. Også postvognen DF nr. 21319 ble utrangert. Som erstatning for lokomotivet ble det bestilt ytterligere ett lok av type El 14 (det er derfor det er 31 og ikke 30 som var opprinnelig bestilt).

Grunnen til at man valgte spor 7 var da at man unngikk at loket rev bæresøyler, slik at taket i Østbanehallen ville rase sammen. Skadeomfanget ble beregnet til 4 millioner kroner for materiellet, mens hallen fikk skader for 200 000 kroner.

## Se også
*Jernbanen i Norge
*Liste over togulykker

## Kilder
*Gjøvikbanen* av Nils-Carl Aspenberg m. fl.. Baneforlaget, 2009. ISBN 9788291448480
Axel W. Prebensen

**Axel Winge Prebensen** (født 15. februar 1916, død 16. september 1974 i Risør) var en norsk offiser i Sjøforsvaret. Han er kjent for sin innsats under andre verdenskrig, da han ble dekorert med Krigskorset, Norges fremste utmerkelse.

## Andre verdenskrig
Etter den tyske okkupasjonen av Norge kom Prebensen over til Storbritannia der han gikk inn i de norske styrkene. Han tjenestegjorde på motortorpedobåt, som ble sendt over til Nordsjøen for å gjennomføre anslag mot tyske mål.

Prebensen utmerket seg i tjenesten. I statsråd 15. januar 1943 ble han tildelt Krigskorset med sverd «for fremrakende ledelse av sitt fartøy M.T.B. 620 under operasjoner som resulterte i senkningen av et transportskip på 5/7000 tonn på norskekysten den 27. november 1942.» Operasjonen ble gjennomført sammen med «MTB 623» under ledelse av Alf Christian Haavik, som også ble dekorert med Krigskorset. De to fartøyene opererte i Askvoll der de kom over to transportskip og tre eskortefartøyer. Begge transportskipene ble senket.

Vellykkede angrep som dette bidro til at motortorpedovåpenet ble ansett for å være av stor betydning for den norske krigsinnsatsen.

## Utmerkelser
I tillegg til Krigskorset med sverd, mottok Prebensen også Krigsmedaljen.

## Referanser
Cassida bergeali

***Cassida bergeali*** er en bille som tilhører familiegruppen bladbiller (Chrysomelidae).   

*Cassida bergeali* er mellom 5,5-7&nbsp;mm lang. Den har et lyst blekgrønt eller mer olivenfarget halsskjold (pronotum). Dekkvingene er mer grønn. En stor markert (skarpt avgrenset) mørkere, brun flekk går fra bakkanten av halsskjoldet inn på dekkvingene og fortsetter som en spiss bakover oppå sømmen (midtlinjen). Halsskjoldet er like bredt som dekkvingene. Kroppen er svært bred, noe flat og oval, den skjuler både hodet og bein. Beina er noe gulbrunt farget.

Både larvene og de voksne (imago) billene lever av å spise blad på næringsplanten. De sitter tett inntil planten og det store flate halsskjoldet og dekkvingene gjør at billen kan være svært vanskelig å oppdage. 

*Cassida bergeali* tilhører gruppen av insekter med fullstendig forvandling (holometabole insekter), som gjennomgår  en metamorfose i løpet av utviklingen. Larvene er radikalt forskjellige fra de  voksne i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der billens indre og ytre organer endres.

## Eksterne lenker
* 
* ''Cassida bergeali'' - Fauna Europaea
* Norsk Entomologisk forening
Jemma Redgrave

**Jemma Redgrave** (født som **Jemima Rebecca Redgrave** den 14. januar 1965 i London) er den fjerde generasjonen engelsk skuespillerinne fra Redgrave-familien. Hun er datter av skuespiller Corin Redgrave og hans første kone Deirdre Hamilton-Hill. Hun har en bror som heter Luke Redgrave og to halvbrødre som heter Arden og Harvey Redgrave som alle jobber som skuespillere enten i Storbritannia eller i Hollywood. 

Hun er niese av skuespillerne Vanessa Redgrave og Lynn Redgrave og fetter av Joely Richardson, Carlo Nero og Natasha Richardson. Hennes skuespillerprestasjoner vises hovedsakelig på britisk fjernsyn. Hun er mest kjent for sine roller som Eve Granger i *Cold Blood*, som Dr. Eleanor Bramwell i *Bramwell*, som Eleanor i *The Buddha of Suburbia*, som Francesca Rochester i *Judge John Deed* og som Dee Stanton i Like Father Like Son.

Redgrave er en kjent tilhenger av det britiske Røde Kors hvor hun er spesielt interessert i å jobbe med flyktninger og asylsøkere som er kommet til Storbritannia. Hun debuterte som skuespiller i filmene *A Time to Die* og *Dream Demon* fra 1988.

## Referanser


## Eksterne lenker
*
Francisco Pinto Balsemão

**Francisco José Pereira Pinto de Balsemão** (1937–2025) var en portugisisk forretningsmann, journalist og politiker. Han var statsminister i Portugal mellom 1981 og 1983.

## Karriere
Balsemão, som var lisensiat i jus fra Universitetet i Lisboa, arbeidet som journalist og deretter som administrator for *Diário Popular* (norsk: *Folkets Dagblad*) fra 1963 til 1971. Deretter grunnla han avisen *Expresso* i 1973 og fortsatte å lede den frem til 1980. Han var en av topplederne og eierne av mediegruppen Impresa.

Han var medlem av parlamentet (1969–1973) før nellikrevolusjonen, da han sammen med Francisco Sá Carneiro, Joaquim Magalhães Mota, Carlos Mota Pinto, João Bosco Mota Amaral, Alberto João Jardim, António Barbosa de Melo og António Marques Mendes hjalp til å grunnlegge Partido Social Democrata (PSD), hvor han var medlem nummer 1.

## Familie og død
Han var sønn av Henrique Patricio de Balsemão og Maria Adelaide van Zeller de Castro Pereira, barnebarn i mannlig linje av en sønn utenfor ekteskap av kong Pedro IV av Portugal.

Francisco Pinto Balsemão døde i Cascais den 21. oktober 2025, 88 år gammel.

## Utmerkelser
### Nasjonale ordener
*  Storkors av Kristusordenen (8. juni 1983)
*  Storkors av Infante Dom Henriks orden (5. januar 2006)
*  Storkors av Frihetsordenen (25. april 2011)
*  Storkors av Camões-ordenen (10. mars 2025)
*  Storoffiser av Fortjenstordenen (17. oktober 1973)

### Utenlandske ordener
*  Storkors av Kroneordenen, Belgia (23. november 1981)
*  Storkors av Sydkorsordenen, Brasil (25. november 1981)
*  Storkors av Æresordenen, Hellas (8. september 1982)
*  Storkors av Republikken Italias fortjenstorden, Italia (2. desember 1982)
*  Det jugoslaviske flaggs orden med bånd, Jugoslavia (8. juni 1983)
*  Storkors av Isabella den katolskes orden, Spania (20. mars 1989)
*  1. klasse av Ordenen av Folkerepublikken Ungarns flagg, Ungarn (26. november 1982)
*  Storkors av Piusordenen, Vatikanstaten (15. mars 1983)

### Priser
* *Prémio Arco-íris* (norsk: regnbueprisen), 2007

## Fotnoter


## Referanser


## Eksterne lenker
* 
*
Pål Gordon Nilsen

**Pål Gordon Nilsen** (født 18. august 1973 i Kongsberg) er en journalist som tidligere var ansatt i NRK. Her ble han spesielt godt kjent gjennom sin deltakelse som programleder og utegående reporter i TV-sporten. 

Etter utdannelse ved Mediehøyskolen Gimlekollen og Høgskolen i Volda begynte han i fast jobb i Radiosporten sommeren 1997. Før det jobbet han i NRK Buskerud, Super Sport og lokalradioen på Kongsberg. Han ledet flere store sportsbegivenheter på NRK TV, blant annet olympiske leker i 2004, 2006, 2008 og 2012, samt en rekke andre store mesterskap. Nilsen hadde også en sentral rolle i NRKs dekning fra Vancouver-OL i 2010, hvor han sammen med Thomas Alsgaard frontet sendingene fra langrennsstadion. 

Nilsen ledet også i flere år NRKs direktesendinger på 17. mai. Hans siste sending som programleder i TV-sporten ble gjennomført søndag 13. oktober 2013. Høsten 2013 startet Nilsen i jobben som kommunikasjonssjef for Ungdoms-OL på Lillehammer, et engasjement som ble avsluttet våren 2016. Da returnerte han til TV-bransjen, men nå som vaktsjef og senere reportasjeleder i Discovery Networks Norway, som blant annet eier kanalene TVNorge, MAX og Eurosport. Under vinter-OL i PeyongChang i 2018 var han programleder for ettermiddagsendingene på TVNorge, og han hadde også sentrale roller i Discovery's dekning av sommer-OL i Tokyo i 2021 og vinter-OL i Bejing i 2022. Tilsammen har han nå jobbet med 14 olympiske leker. Høsten 2022 meldte Nilsen overgang fra Discovery til Viaplay for å være programleder for kanalens vintersport-sendinger.

## Referanser
Johnny Kastl

**Johnny Kastl** (født i Oklahoma) er en amerikansk skuespiller som er mest kjent for sin rolle som *Doktor Doug Murphy* i den medisinske TV-dramaserien Scrubs. Han har gjort mange gjesteopptredener i flere forskjellige Hollywood-produksjoner.

Han er også en ivrig golfspiller og har blant annet vunnet *The Golf Channel's Big-Break All Star Challenge*. Han har også vært med i den populære filmen *Hulk and War of the Worlds*. Han har også en fast rolle i Patrick Swayze sin film The Beast der han spiller rollen som en FBI-agent og nær venn av karakteren *Ellis Dove* som spilles av skuespilleren Travis Fimmel.

## Eksterne lenker
*
Bundesliga (fotball kvinner) 1997–98

**[[Bundesliga (fotball kvinner)|Bundesliga i fotball for kvinner]] 1997–98** er den åttende sesongen av Bundesliga i fotball for kvinner, Tysklands øverste fotballiga. Det er også den første sesongen med felles tabell. Lagene som spilte i den nye serien hadde kvalifisert seg dit på basis av resultatene i sesongen før. De fire beste i Nord og Syd gikk direkte til den felles serien, mens nummer fem til åtte i de to seriene spilte mot de åtte beste lagene fra den nest øverste divisjonen.

Sesongen begynte den 17. august 1997 og sluttet den 7. juni 1998. FSV Frankfurt vant sin andre Bundesligatittel. Nummer to kom også fra Frankfurt, SG Praunheim. Duisburg endte på tredjeplass. Hambug og SC Klinge Seckach rykket ned. 

## Sluttabell
**K** = Kamper spilt; **V** = Kamper vunnet; **U** = Kamper endt uavgjort; **T** = Kamper tapt; **+** = Scorede mål; **-** = Innslupne mål; **MF** = Målforskjell; **P** = Poeng

Vinner er markert i grønt og nedrykkslag i rosa. (N) markerer lag som rykket opp før sesongen, og (M) markerer forrige sesongs seriemester.

## Resultater

## Topscorere

## Noter
Mary Elizabeth Mastrantonio

**Mary Elizabeth Mastrantonio** (født 1958) er en amerikansk skuespiller og sanger. Hun debuterte på Broadway i en nypremiere av *[[West Side Story]]* i 1980. Mastrantonio spilte Gina Montana, søsteren til Al Pacinos rollefigur, i filmen *[[Scarface (1983)|Scarface]]* (1983). Hun ble nominert til Oscar for beste kvinnelige birolle for rollen som Carmen i filmen *[[The Color of Money]]* (1986). Mastrantonio har også spilt i filmer som *[[The Abyss]]* (1989), *[[Robin Hood – tyvenes prins]]* (1991) og *[[Den perfekte stormen]]* (2000). I 2003 ble hun nominert til Tony-prisen for beste kvinnelige hovedrolle i en musikal for innsatsen i en nypremiere av *[[Mannen frå LaMancha]]* på Broadway.

## Referanser


## Eksterne lenker
* 
*
Damallsvenskan 2009

**[[Damallsvenskan]] 2009** er den 22. sesongen av Damallsvenskan. Serien ble spilt mellom 25. mars og 7. november 2009, og var delvis stykket opp på grunn av EM i Finland. Linköpings FC vant serien for første gang i klubbens historie (også inkludert BK Kenty), og ble dermed det første laget som verken kom fra Stockholm eller Umeå som vant serien siden Malmö FF vant i 1994. Piteå og Stattena rykket begge opp før sesongen, og begge rykket rett ned igjen.

## Tabell
**K** = Kamper spilt; **V** = Kamper vunnet; **U** = Kamper endt uavgjort; **T** = Kamper tapt; **+** = Scorede mål; **-** = Innslupne mål; **MF** = Målforskjell; **P** = Poeng

Vinner er markert i grønt og nedrykkslag i rosa. (N) markerer lag som rykket opp før sesongen, og (M) markerer forrige sesongs seriemester.
TV 2 Charlie

**TV 2 Charlie** er en dansk TV-kanal som er eid og drevet av danske TV 2. Kanalen startet sine sendinger 1. oktober 2004 og er TV 2s tredje kanal. Kanalen er en del av TV 2 Networks A/S. Maiken Wexø er kanalsjef for både TV 2 Charlie, TV 2 Zulu og TV 2 Film. Kanalen sender fra rundt klokken 12 på dagen til rundt klokken 01 på natten. Målgruppen retter seg mot et modent publikum.

TV 2 Charlie er brukerbetalt og reklamefinansiert og kan sees via kabel-TV, satellitt, fibernett og DVB-T. På satellitt var TV 2 Charlie (i likhet med TV 2 Zulu og TV 2 Film) i starten kun tilgjengelig hos Canal Digital. Konkurrenten Viasat startet å sende kanalene i januar 2009.

## Eksterne lenker
* 
*  TV 2 Charlies historie på Mediefonen.dk
Lyder R. Thorstensen

**Lyder Reinholt Thorstensen** (født 26. januar 1893 i Skudeneshavn, død 1962 i Haugesund) var en norsk offiser i handelsflåten. Han er kjent for sin innsats under andre verdenskrig, da han ble dekorert med Krigskorset, Norges fremste utmerkelse.

Thorstensen seilte i utenriksfart og var kaptein på MT «Anna Knudsen» ved det tyske angrepet på Norge 9. april 1940. Han kom i tjeneste for statsrederiet Nortraship og førte MT «Anna Knudsen» gjennom krigsårene. Skipet ble torpedert to ganger og ved begge anledninger fikk skipsfører Thorstensen skipet trygt til havn. I februar 1942 var skipet underveis fra Island til Skottland da det ble torpedert av en tysk undervannsbåt. I oktober 1943 ble MT «Anna Knudsen» torpedert av en japansk undervannsbåt underveis fra Aden til Abadan.

Innsatsen vakte oppmerksomhet i Handelsdepartementet, som med tilslutning fra Nortraship og Forsvarsdepartementet, anbefalte at Thorstensen ble dekorert. I statsråd 25. august 1944 ble skipsfører Thorstensen tildelt Krigskorset «for fremrakende innsats ved å ha brakt M/T «Anna Kundsen» i havn 2 ganger under vanskelige omstendigheter.» Thorstensen mottok også Krigsmedaljen.

Han mottok Emile Robins belønning for en redningsdåd i Atlanterhavet i april 1938.

## Referanser
Bom Basker

**Bom Basker** er et band som ble satt sammen i forbindelse med utgivelsen av barneplate *[[Går i fjøs]]* i 2009. Felespiller Gjermund Larsen stod bak utgivelsen, og albumet ble gitt ut under navnet Gjermund Larsen og Bom Basker på Øra Fonogram. På albumet presenteres tradisjonelle barnesanger i ny drakt. For albumet ble de nominert til Spellemannprisen 2009 i klassen barneplater.

Bom Basker består av rapperen Trond Wiger fra Gode Ord Dør Sist, trekkspilleren Frode Haltli og vokalisten Runa Hestad Jenssen.

## Eksterne lenker
* Presentasjon av Gjermund Larsen & Bom Basker på folkmusic.no
Pang Qing

**Pang Qing** (庞清; pinyin: *Páng Qīng*; født 24. desember 1979 i Harbin), er en kinesisk kunstløper som konkurrerte i parløp sammen med Tong Jian. De tok sølv under Vinter-OL 2010 i Vancouver, bak sine landsmenn Shen Xue / Zhao Hongbo. De deltok også i Vinter-OL i 2002, 2006 og 2014. De vant VM i 2006 og 2010. De har også vunnet de fire kontinenters mesterskap fem ganger, og Grand Prix -finalen i 2008.

## OL-medaljer
* 2010  Vancouver -  Sølv i kunstløp, parløp  Kina

## VM-medaljer
* VM 2010  Torino –  **Gull** i kunstløp, parløp
* VM 2006  Calgary –  **Gull** i kunstløp, parløp
* VM 2007  Tokyo –  Sølv i kunstløp, parløp
* VM 2015  Shanghai –  Bronse i kunstløp, parløp 
* VM 2011  Moskva –  Bronse i kunstløp, parløp 
* VM 2004  Dortmund –  Bronse i kunstløp, parløp

## Referanser


## Eksterne lenker
*
Chatham County Line

**Chatham County Line** også omtalt som **CCL** er en bluegrassgruppe fra Raleigh, Nord-Carolina, USA. Bandet ble startet i 1999 og har gitt ut fem egne album. I tillegg til USA har de turnert i Canada (hvor de spilte med bl.a. The Del McCoury Band og The Punch Brothers) og Europa. Chandler Holt var med på banjo frem til 2019.

## Samarbeid med norske artister
I Norge er de kjent for sitt samarbeid med Jonas Fjeld og søstrene Bøygard. Sammen med Jonas Fjeld har de gitt ut to album og gjennomført flere turneer. For albumet *Brother of Song* ble de nominert til Spellemannprisen 2009 i klassen country.

I 2019 var de med på Jonas Fjeld og Judy Collins sitt albumet *[[Winter Stories]].* Det nådde førsteplassen på Billboard Top Bluegrass Albums listen, og ble det første amerikanske album noensinne som ga Collins en førsteplass på en hvilken som helst liste, til tross for alle årene hun har vært i bransjen. Det var første topplasseringen på Billboard for Fjeld, og den tredje for Chatham County Line.

## Diskografi
* *Chatham County Line* (Bonfire Records, 2003)
* *Route 23* (Yep Roc, 2005)
* *Speed of the Whippoorwill* (Yep Roc, 2006)
* *[[Amerikabesøk]]* (2007) sammen med Jonas Fjeld
* *IV* (Yep Roc, 2008)
* *[[Brother of Song]]* (2009) sammen med Jonas Fjeld
* *Wildwood* (2010)
* *Sight & Sound* (2012)
* *[[Western Harmonies]]* (2013) sammen med Jonas Fjeld
* *Tightrope* (2014)
* *Autumn* (2016)
* *Sharing The Covers* (2019)
* *[[Winter Stories]]* (2019) sammen med Jonas Fjeld og Judy Collins 
* *Strange Fascination* (2020)

## Medlemmer
* Dave Wilson: vokal, akustisk gitar, munnspill
* John Teer: mandolin, fele, vokal
* Greg Readling: kontrabass, pedal steel, piano, vokal

## Eksterne lenker
* 
*
Anton Vedaa

**Anton Vedaa** (født 1917, død 1989) var en norsk motstandsmann som gjorde tjeneste i Kompani Linge. Han er kjent for sin innsats under andre verdenskrig, da han ble dekorert med Krigskorset, Norges fremste utmerkelse.

Under okkupasjonen gikk Vedaa inn i motstandskampen. Han ble med i Kompani Linge og fikk oppdrag i det okkuperte Norge. Vedaa deltok i Operasjon Carhampton. Han kom deretter til Sverige og vendte i januar 1944 tilbake til Norge for å delta i Operasjon Throstle. Operasjonen hadde som mål å bygge opp Milorgs distrikt D11 i Østfold. Han deltok i planleggingen av vellykkede sabotasjeaksjoner mot Rygge flyplass og et drivstofflager for undervannsbåter ved Son. Aksjonen mot drivstofflageret ble av britene betraktet som et spesielt viktig militært resultat. På grunn av tuberkulose avsluttet Vedaa sitt arbeid i Østfold og ble sendt til Sverige, der han ble innlagt på sykehus.

I statsråd 8. februar 1946 ble fenrik Vedaa hedret med Krigskorset med sverd «for å ha ytet Norges Forsvar fremrakende tjenester under utførelse av hemmelig militære oppdrag.» Vedaa var tidligere dekorert med Krigsmedaljen for innsats i Operasjon Carhampton.

## Referanser
Wang Meng (skøyteløper)

**Wang Meng** (født 10. april 1985 i Harbin), kinesisk skøyteløper som deltok i de olympiske vinterleker 2006 i Torino og 2010 i Vancouver.

Wang Meng ble olympisk mester i kortbaneløp på skøyter under Vinter-OL 2006 i Torino. Hun vant den korteste distansen 500 meter for damer foran Evgenija Radanova fra Russland og Anouk Leblanc-Boucher fra Canada. Hun vant ytterligere to medaljer, sølv på 1000 meter og bronse på 1 500 meter.  

Fire år senere, under Vinter-OL 2010 i Vancouver vant hun tre nye gullmedaljer i kortbaneløp. Hun vant 500 meter for damer foran canadiske Marianne St-Gelais og Arianna Fontana fra Italia. Hun vant også 1000 meter og var på det kinesiske laget som vant stafetten.

## OL-medaljer
* 2006  Torino -  **Gull** kortbaneløp på skøyter, 500 meter damer  Kina
* 2010  Vancouver -  **Gull** kortbaneløp på skøyter, 500 meter damer  Kina
* 2010  Vancouver -  **Gull** kortbaneløp på skøyter, 1000 meter damer  Kina
* 2010  Vancouver -  **Gull** kortbaneløp på skøyter, 3000 meter stafett damer  Kina
* 2006  Torino -  Sølv kortbaneløp på skøyter, 1 000 meter damer  Kina
* 2006  Torino -  Bronse kortbaneløp på skøyter, 1 000 meter damer  Kina

## Eksterne lenker
*
St. john’s water dog

**St. john's water dog** er en nå utdødd hundetype som opprinnelig fantes (og trolig oppsto) på Newfoundland mot slutten av 1700-tallet. Typen regnes som en viktig progenitor for flere hunderaser, blant annet gruppen med retrievere, landseer og newfoundlandshund. Typen var nært knyttet til sine egenskaper som vannhund.

Man har antatt at denne hunden var en tilfeldig blanding av irske, engelske og portugisiske arbeidshunder (vannhunder/jakthunder) som kom til Amerika med emigranter på 1700-tallet. Trolig har blodslinjer fra både irsk- og portugisisk vannhund inngått. Typen må ha etablert seg der, men de siste hundene døde trolig ut på 1980-tallet.
Johan H. Hansen

**Johan Henrik Hansen** (født 1912) var en norsk motstandsmann som gjorde tjeneste i Kompani Linge. Han er kjent for sin innsats under andre verdenskrig, da han ble dekorert med Krigskorset, Norges høyeste utmerkelse.

Under okkupasjonen gikk Hansen inn i motstandskampen. Han ble med i Kompani Linge og fikk oppdrag i det okkuperte Norge. Hansen deltok i Operasjon Carhampton. Han ble kom deretter til Sverige og vendte i januar 1944 tilbake til Norge for å delta i Operasjon Throstle. Operasjonen hadde som mål å bygge opp Milorgs distrikt D11 i Østfold. Hansen virket som instruktør og bidro til å bygge ut organisasjonen på en måte som gjorde ham bemerket.

Senere deltok Hansen i Operasjon Polar Bear VI.

I statsråd 7. mars 1947 ble fenrik Hansen hedret med Krigskorset med sverd «for fremragende innsats under utførelse av militære oppdrag.» Hansen var tidligere dekorert med Krigsmedaljen for innsats i Operasjon Carhampton.

## Referanser
Panait Istrati

**Panait Istrati** (født 10. august 1884 i Brăila i Romania, død 16. april 1935 i București) var en rumensk forfatter, som skrev for det meste på fransk. Istrati levde et omflakkende liv på Balkan og deltok i flere revolusjonære bevegelser. Hans bøker er levende og underholdende.

## Liv
Da Gyldendal forlag utga romanen *Kyra Kyralina* på norsk, presenterte de forfatteren som «sønn av en rumensk bondekone og en gresk tobakksmugler». Redaktøren for *Den gule serie* fortalte videre at Istrati vokste opp alene med moren, og at han tolv år gammel stakk av hjemmefra. Deretter flakket han rundt omkring i verden, etter hvert blant annet i Egypt, Syria, Palestina, Libanon, Hellas og Italia. I januar 1921 fikk den franske forfatteren Romain Rolland tilsendt et brev fra et sykehus i Nice, der Istrati var pasient etter å ha forsøkt å skjære strupen over på seg. Rolland ble slått av at selvmordskandidaten Istrati utviste et uforlignelig fortellertalent; han fortalte senere at selvmordsbrevet vekslet mellom dyp desperasjon og humoristiske anekdoter. På Rollands oppfordring begynte Istrati å skrive ned sine fortellinger, og han fikk stor suksess både med debutromanen *Kyra Kyralina* og med senere utgivelser. De første bøkene hans var fortellinger inspirert av hans egne reiser og opplevelser, og var holdt i en humoristisk og til tider ellevill tone. Senere i forfatterskapet ble formspråket strengere, og bøkene fikk et mer samfunnskritisk innhold. Istratis bøker ble da forbudt i hjemlandet Romania. På slutten av 1920-årene forlot Istrati Paris og dro til Sovjetunionen. Han skrev først noen begeistrede rapporter fra reisen rundt i Sovjetunionen, hvor han hadde til hensikt å bosette seg permanent. Etter et par år kom han imidlertid tilbake til Paris, sterkt desillusjonert. Hans siste bok ble et bittert oppgjør med Stalins regime.

## Utgivelser på norsk
* *Kyra Kyralina*. Med et forord av Romain Rolland. Oversatt av Odd Hølaas. Gyldendals gule serie. 1929.
* *Tistlene på [[Bărăgan|Baragan]]*. Oslo. 1930. Oversatt av Lorentz Eckhoff. 
* *Svampfiskaren* (1930)
* *Tsatsa Minnka* (1931)
* *Mikhaïl – Adrian Zograffis ungdom*. 183 s. Oslo. Gyldendal 1931. Oversatt av Axel Otto Normann. 
* *Huset Thüringer*. Oversatt fra fransk av Odd Lund. Oslo 1981. Tiden Norsk Forlag. ISBN 82-10-01991-0 (hf) ISBN 82-10-01992-9 (ib)

## Referanser




## Eksterne lenker
* 
*
Mark Vanderbilt

**Mark Vanderbilt** er en amerikansk vokalist.

Han var i originaloppsetningen til det Florida-baserte power/symfonisk metal-bandet Kamelot, og var medlem fra etableringen av bandet i 1991 til 1998 da han forlot bandet og ble erstattet av norske Roy Khan. Han var så involvert i et bandprosjekt med navn Monarque, som gitaristen i Kamelot, Thomas Youngblood, startet.

Vanderbilts stemme har ofte blitt sammenlignet med stemmen til vokalisten Midnight i Crimson Glory, og det var en periode det ble spekulert om det var samme person.

## Diskografi
* 1995: *[[Eternity]]* (Noise Records)
* 1997: *[[Dominion]]* (Noise Records)

## Eksterne lenker
*
Hurtigløp på skøyter under Vinter-OL 2006 – 1500 meter herrer

**1 500 meter herrer** var en øvelse i hurtigløp på skøyter under Vinter-OL 2006 og ble avholdt den 21. februar 2006 i Oval Lingotto, Torino, Piemonte i Italia.

## Rekorder
Før konkurransen var gjeldende verdensrekord og olympisk rekord som følger:

Det ble ikke satt noen nye verdensrekorder eller olympiske rekorder under konkurransen.

## Resultater

## Dommere og starter
Disse var offisielle dommere og starter under 1 500 meter for herrer i Oval Lingotto, Torino under Vinter-OL 2006.
* Overdommer var Tore B. Ramton,  Norge.
* Assisterende overdommer var ,  Tyskland.
* Starter var ,  Italia

## Referanser




## Eksterne lenker
* 
*  Speed Skating at the 2006 Torino Winter Games: Men's 1,500 metres  på Sports-Reference.com/olympics
Richard Warner

**Richard Warner** er en amerikansk trommeslager.

Han var med å startet det Florida-baserte power/symfonisk metal-bandet Kamelot i 1991 sammen med Thomas Youngblood. 

Han skrev mesteparten av tekstene til de to albumene han deltok på, før han forlot bandet i 1997.

## Diskografi
* 1995: *[[Eternity]]* (Noise Records)
* 1997: *[[Dominion]]* (Noise Records)
Gunnar Wiig-Andersen

**Gunnar Wiig-Andersen** (født 28. juli 1919 i Bergen, død 22. april 2002) var en norsk motstandsmann og telegrafist som gjorde tjeneste i Kompani Linge. Han er kjent for sin innsats under andre verdenskrig. Etter krigen ble han tildelt Krigskorset, Norges fremste utmerkelse.

## Andre verdenskrig
Wiig-Andersen vokste opp på Minde ved Bergen. Da Tyskland angrep Norge 9. april 1940 var Wiig-Andersen student ved Norges Handelshøyskole. Wiig-Andersen forlot Norge ombord på MK «Duen» 22. oktober 1941 og ankom Lerwick 25. oktober.. Han gikk inn i de norske styrkene, først i Hæren, deretter i Norwegian Independent Company No. 1, senere kjent som Kompani Linge.

Wiig-Andersen gikk radioskole og fikk opplæring som telegrafist. I september 1943 ble han sendt til det okkuperte Norge sammen med Louis Pettersen. I Bergen etablerte de to radiostasjonen «Redwing», som var i drift til krigens slutt. Stasjonen holdt oppe kontakt mellom Milorg i Bergen og den allierte krigsledelsen i London. Stasjonen var også viktig som bindeledd til Saborg i Bergen og for avdelingen Bjørn West. Redwing kunne ha en trafikk på opptil 20 telegrammer daglig.

I statsråd 7. mars 1947 ble fenrik Wiig-Andersen hedret med Krigskorset med sverd «for fremragende innsats under utførelse av militære oppdrag.»

## Etter krigen
Etter verdenskrigen etablerte Wiig-Andersen agenturforretning og var agent for kontormaskinfirmaet til Max Manus.

Wiig-Andersen var opptatt av krigsveteranenes kår og tok initiativ til stiftelsen av Aktive krigsdeltakeres forening.

Han spilte en sentral rolle i utbyggingen av ungdomsherberger i Norge. Wiig-Andersen var aktiv i organisasjonen Norske ungdomsherberger, som senere ble til Norske vandrerhjem. Han deltok i planlegging av bygging av nye ungdomsherberger og arrangerte ungdomsreiser til Storbritannia. Wiig-Andersen ble i 1960 tildelt Norske ungdomsherbergers hederstegn og var æresmedlem i organisasjonen.

 
## Referanser
Halden fengsel

**Halden fengsel** i Østfold ble da det var ferdigstilt betegnet som Europas mest moderne. Fengselet tok i mot de første innsatte 1. mars 2010, men åpnet ikke offisielt før den 8. april 2010. Under denne åpningen var det norske kongehuset ved kong Harald V representert. Dette var første gang i norsk historie at noen fra kongehuset har deltatt på åpningen av et nytt fengsel. Halden fengsel ligger under Kriminalomsorgens region øst, og har en kapasitet på 248 innsatte.

Per 1. september 2010 hadde Halden fengsel 224 plasser i bruk fordelt på avdelingene A (56 plasser), B (84 plasser) og C (84 plasser). Avdeling A er en mottaksavdeling, mens avdelingene B og C er boenhetsavdelinger med henholdsvis 10 eller 12 innsatte. Her har de innsatte felles stue/kjøkken/oppholdsrom.

Fengselet ble i mai 2010 omtalt i det amerikanske tidsskriftet *[[Time (magasin)|Time]]* som «verdens mest humane fengsel».

Halden fengsel ble tildelt Arnstein Arneberg pris for arkitekturen i .

## Referanser


## Eksterne lenker
* Fengselets offisielle nettsted
* Kunsten i Halden fengsel
* Adams, William Lee. «Norway Builds the World's Most Humane Prison» , artikkel i *[[Time Magazine]]*, 10. mai 2010 (engelsk)
* Adams, William Lee. «Sentenced to Serving the Good Life in Norway» , artikkel i *[[Time Magazine]]*, 12. juli 2010 (engelsk)
Niels Fredriksen Dyhren

**Niels Fredriksen Dyhren** (født 16. februar 1778 på Østre Toten, død 25. august 1866) var en norsk korporal og bonde som representerte Norske Jæger Corps på Riksforsamlingen i 1814. I 1800 ble han soldat ved Jegerkorpset-Akershus regiment og i 1801 korporal i regimentets artillerikompani. Han deltok på dansk-norsk side i Napoleonskrigene i 1807&ndash;1809 og 1814. Han fikk tilbud om å tre inn i offisersrekkene, men takket nei fordi han ønsket å slå seg ned som bonde.

I 1814 var han medlem av riksforsamlingen på Eidsvoll som andre deputerte representant for Norske Jæger Corps, og var på den tiden korporal i Valderske skarpskytterbataillon. Under riksforsamlingen fulgte han selvstendighetspartiet, men deltok ikke aktivt. Han gjorde seg likevel bemerket ved å stemme i mot alt det hans overordnede, kapteinen og unionsmannen Palle Fleischer, stemte for. Etter riksforsamlingen fortsatte han som valgmann. Han ble aldri stortingsrepresentant, men var varamann i 1832. I en tid var han også varaordfører på hjemstedet.

Hans hjem i 1814 var storgården Dyren på Østre Toten. Hovedbygningen brant ned i 1978.

## Kilder
* «Niels Dyhren» i* Biographiske Efterretninger om Eidsvolds-Repræsentanter og Storthingsmænd i Tidsrummet 1814-1845*.
* Nils Frederiksen Dyhren på eidsvoll1814.no
* 
* Magnhild Apeland og Kjell Marius Mathisen: *Nils Fredriksen Dyhren og gården Dyren på Toten*, i Jørn Holme (red.): *De kom fra alle kanter - Eidsvollsmennene og deres hus*, Cappelen Damm 2014, s. 187-188. ISBN 978-82-02-44564-5
* Anders Bjønnes m.fl. (redaktører): *Eidsvollsmennene – Hvem var de?*, Norsk Slektshistorisk Forening, Oslo 2014, med eidsvollsmannens biografi, slekt, underskrift, bilde og beskrivelse av hans segl på Grunnloven 17. mai 1814

## Eksterne lenker
* 
*
Lammefjord

**Lammefjorden** er en delvis tørrlagt fjord - eller mer korrekt, en polder, ettersom vannbassenget ikke eksisterer mer - ved Isefjorden i Odsherred nordvest for Holbæk på øya Sjælland, i Danmark. Fjorden ble tørrlagt på begynnelsen av 1900-tallet, og er nå hovedsakelig jordbruksland.

Lammefjordens laveste punkt er syv meter under havnivå, noe som gjør stedet til Vesteuropas og EUs laveste, tett fulgt av Zuidplaspolder i Holland.

## Referanser
Tömmermenn

**Tömmermenn** er et norsk heavy metal-band fra Svelvik, etablert i 1995. BTs amelder beskrev *Urbant Helvete* som klisjepreget men velprodusert metalrock. NRK beskriver bandets stil som blytung stonerrock. VGs anmelder ga *Tolv Tonn* terningkast 3 og beskrev det som treigt og litt gnålete.

## Diskografi
* 2002: *Tömmermenn* (EP)
* 2004: *Tolv Tonn* (Piraya)
* 2006: *Urbant Helvete*
* 2011: *Morgengry*

## Medlemmer
*Geir Berntsen – vokal
*Rune Henden – gitar
*Jørgen Honerud – trommer 	
*Fredrik Nyegaard – bassgitar
*Tormod Askeland trommer

## Referanser


## Eksterne lenker
* 
* Norsk hjemmeside
* Engelsk hjemmeside
Knud Kristensen

**Knud Kristensen** (født 26. oktober 1880 ved Ringkøbing, død 29. september 1962 i Hillerød) var en dansk politiker (V). Han var Danmarks statsminister fra 1945 til 1947.

Kristensen ble valgt inn i Folketinget i 1920. Han var innenriksminister i to perioder på 1940-tallet, før han dannet en Venstre-mindretallsregjering i november 1945. Regjeringen Kristensen ble sittende i to år, og måtte gå av på grunn av at Kristensen fikk Folketinget mot seg i  det sydslesvigske spørsmål. Han gikk ut av Folketinget i 1949.

## Referanser

## Kilder
*
Arne F. Sveen

**Arne Frithjof Sveen** (født 25. februar 1919 i Hongkong, død 30. november 1980 i Asker) var en norsk offiser i Sjøforsvaret. Han er kjent for sin innsats under andre verdenskrig, da han ble dekorert med Krigskorset med to sverd, Norges høyeste utmerkelse.

## Verdenskrigen
Da andre verdenskrig brøt ut gikk Sveen på Sjøkrigsskolen i Horten. Under okkupasjonen kom Sveen over til Storbritannia der han gikk inn i de norske marinestyrkene.  Han gjennomgikk videre militær utdannelse i Storbritannia og Canada.

Fra mai til september 1941 tjenestegjorde han på patruljefartøyet «Kos» og var deretter en kort periode på den britiske artilleriskolen HMS «Excellent». I desember 1941 gikk han inn i det norske motortorpedobåtvåpenet, der han ble krigen ut, avbrutt av tjeneste om bord på jageren «Glaisdale» fra mai 1943 til februar 1944.

I løpet av sin tjeneste deltok Sveen i operasjoner mot tyskkontrollert skipsfart på norskekysten. Toktene medførte fiendtlige tap og ble vurdert som svært vellykkede. Sveen er kreditert med senkningen av et fiendtlig transportskip på 8&nbsp;000 tonn og et eskortefartøy, samt påføring av skade på et annet eskortefartøy.

## Etter krigen
Etter krigen tjenestegjorde Sveen i Sjøforsvaret til han i 1946 gikk over i skipsfartsnæringen.

## Utmerkelser
Etter forslag fra Sjøforsvarets overkommando ble det i statsråd 29. april 1949 besluttet å hedre Sveens krigsinnsats. Sveens innsats ble vurdert som så betydelig at han ble tildelt Krigskorset med to sverd. Han mottok også Deltagermedaljen og Haakon VIIs 70-årsmedalje. Av britene ble Sveen dekorert med Distinguished Service Cross med barre og han ble Mentioned in Despatches. Videre mottok han kampanjemedaljer.

Den 13. april 2014 avduket generalinspektøren for Sjøforsvaret en byste av Sveen utenfor Kysteskadrens hovedkvarter på Haakonsvern orlogsstasjon.

## Referanser
De fynske alper

**De fynske alper** er et bakkedrag på den danske øya Fyn. Området ligger syd på øya, mellom Jordløse og Arreskov Sø nord for Faaborg.

Høydedraget ble dannet i siste istid. Store deler av området er over 100 moh., med 128 meter høye Trebjerg som det høyeste punkt.

## Kilder
*
Hurtigløp på skøyter under Vinter-OL 2006 – 500 meter herrer

**500 meter herrer** var en øvelse i hurtigløp på skøyter under Vinter-OL 2006 og ble avholdt i Torino, Italia. Øvelsen bestod av 2 separate 500 meterløp hvor den sammenlagte tiden avgjorde resultatrekkefølgen.

## Rekorder
Før konkurransen var gjeldende verdensrekord og olympisk rekord:

500 meter (1 løp).

500 meter x 2 (2 løp).

Det ble ikke satt verken ny olympisk rekord eller verdensrekord.

## Resultater

## Løp 1
### Par rekkefølge
*Løpere med indre bane listet først.*
# Brock Miron, CAN (*aleine, første indre*)
# Dmitrij Lobkov, RUS – Sergej Kornilov, RUS 
# Maciej Ustynowicz, POL – Vincent Labrie, CAN
# Choi Jae-bong, KOR – Aleksandr Zjigin, KAZ
# Janne Hänninen, FIN – Aleksej Prosjin, RUS
# Artur Waś, POL – Erik Zachrisson, SWE
# Mika Poutala, FIN – Maurizio Carnino, ITA
# Zhuo Lu, CHN – Jan Bos, NED
# Dmitrij Dorofejev, RUS – Erben Wennemars, NED
# Li Yu, CHN – Pekka Koskela, FIN
# Ermanno Ioriatti, ITA – An Weijiang, CHN
# Yuya Oikawa, JPN – Simon Kuipers, NED
# Hiroyasu Shimizu, JPN – Lee Kyou-hyuk, KOR
# Tucker Fredricks, USA – Keiichiro Nagashima, JPN
# Beorn Nijenhuis, NED – Kwon Sun Chun, KOR
# Joji Kato, JPN – Michael Ireland, CAN
# Joey Cheek, USA – Jeremy Wotherspoon, CAN
# Casey FitzRandolph, USA – Yu Fengtong, CHN
# Kip Carpenter, USA – Lee Kang-seok, KOR

:Det var ispreparering etter 10 par.

### Raskeste 100 m
*De 10 raskeste tidene.*

## Løp 2
### Par rekkefølge
*Løpere med indre bane listet først.*
# Beorn Nijenhuis, NED (*aleine, første ytre*)
# Kwon Sun Chun, KOR – Li Yu, CHN
# Aleksandr Zjigin, KAZ – Artur Waś, POL
# Brock Miron, CAN – Vincent Labrie, CAN
# Maurizio Carnino, ITA – Kip Carpenter, USA
# Simon Kuipers, NED – Zhuo Lu, CHN
# Sergej Kornilov, RUS – Maciej Ustynowicz, POL 
# Aleksej Prosjin, RUS – Tucker Fredricks, USA
# An Weijiang, CHN – Mika Poutala, FIN 
# Erik Zachrisson, SWE – Ermanno Ioriatti, ITA
# Lee Kyou-hyuk, KOR – Casey FitzRandolph, USA
# Jan Bos, NED – Hiroyasu Shimizu, JPN
# Choi Jae-bong, KOR – Keiichiro Nagashima, JPN
# Michael Ireland, CAN – Joji Kato, JPN
# Pekka Koskela, FIN – Janne Hänninen, FIN
# Erben Wennemars, NED – Dmitrij Lobkov, RUS
# Yuya Oikawa, JPN – Yu Fengtong, CHN
# Jeremy Wotherspoon, CAN – Dmitrij Dorofejev, RUS
# Lee Kang-seok, KOR – Joey Cheek, USA

:Det var ispreparering etter 10 par.

### Raskeste 100 m
*De 10 raskeste tidene.*

## Dommere og Starter
Disse var offisielle dommere og starter under 500m for herrer under OL i Torino 2006 i Oval Lingotto.
* Overdommer var Tore B. Ramton, Norge.
* Assisterende overdommer var , Tyskland.
* Starter var , Italia

## Referanser




## Eksterne lenker
* 
* 500 m herrer – finaleløp 1 – detaljerte resultater, fra NBCOlympics.com, besøkt 13. februar 2006
* 500 m herrer – finaleløp 2 – detaljerte resultater, fra NBCOlympics.com, besøkt 13. februar 2006
Enteritis

**Enteritis** betegner innen medisin inflammasjon av tynntarmen. Det er oftest forårsaket av inntak av stoffer forurenset med sykdomsfremkallende mikroorganismer. Symptomer inkluderer magesmerter, kramper, diaré, dehydrering og feber. Se også betennelse i relaterte organer i mage- og tarmsystemet: magekatarr (magesekk), mage- og tarmkatarr (mage og tynntarm), kolitt (tykktarmen) og enterokolitt (tykktarmen og tynntarmen).

## Referanser
Pia Christmas-Møller

**Pia Christmas-Møller** (født 1961) er en dansk politiker (KF). Hun var medlem av Folketinget 1987–2011 samt politisk leder i Det Konservative Folkeparti 1998–1999. Etter å ha vært i konflikt med partiledelsen, meldte hun seg ut av partiet i 2008, men vendte tilbake i 2011. Christmas-Møller er kjent for sitt sosiale sinnelag.

Pia Christmas-Møller er grandniese av den konservative lederen John Christmas Møller. Hun vokste opp med to yngre brødre i Kolding, hvor faren var selvstendig næringsdrivende og moren stelte hjemme. Hun gikk realskole og gymnas der, hvorpå familien flyttet til Fakse. Som 14-åring meldte Christmas-Møller seg inn i Konservativ Ungdom, hvor hun senere var nestformann 1980–1981, og deltok på sitt første konservative landsmøte. Hun begynte som student ved Århus Universitet, men gikk snart til en sekretærstilling for de konservatives folketingsgruppe 1981–1983, så i arbeidsledighetskassene for selvstendige næringsdrivende 1983–1987. Hun tok en mastergrad i offentlig politikk ved Roskilde Universitetscenter i 2002.

Christmas-Møller var valgt til Folketinget fra Vejle amtskrets 1987–1998, Københavns amtskrets 1998–2007 og Nordsjællands storkrets 2007–2011. Hun ble raskt partiets talsperson på saksområder som finans-, sosial- og arbeidsmarkedspolitikk. Hun var partiets politiske ordfører i Folketinget 1998–1999 og 2001–2007, i den første perioden endatil som partiets øverste politiske leder. I slutten av 1990-årene var Det Konservative Folkeparti rammet av intern splittelse, og Christmas-Møller ble tvunget til å trekke seg som politisk leder til fordel for kompromisskandidaten Bendt Bendtsen.

Hun valgte å bryte med de konservatives folketingsgruppe den 5. desember 2007, og etter nyttår meldte hun seg også ut av partiet. Den utløsende årsaken var uenighet i innvandringspolitikken og trussel om eksklusjon. Christmas-Møller begrunnet bruddet med uenigheter med partiledelsen og misnøye med debattkulturen i partiet. Hun ble sittende i Folketinget som partiløs representant. Hun vendte tilbake til partiet i august 2011. Nominasjonen av Christmas-Møller i Østerbro krets samme måned ble imidlertid underkjent, fordi nominasjonsmøtet hadde blitt uregelmessig gjennomført. Dermed ble ikke Christmas-Møller nominert tidsnok før folketingsvalget i september det året.

Hun ble i 2007 utnevnt til ridder av 1. klasse av Dannebrogordenen.

## Referanser


## Eksterne lenker
* 
*
Christian H. Hansen

**Christian Hellemann Hansen** (født 1963) er en dansk politiker. Han var valgt til Folketinget fra Vestjyllands storkrets som representant for Dansk Folkeparti 1998–2011. I januar 2010 brøt han med Dansk Folkeparti, og i mars samme år stiftet han partiet Focus, senere omdøpt til Miljøpartiet Fokus. Partiet ble nedlagt i 2015.

## Liv og virke
Han er sønn av en salgssjef og en forlegger. Etter fullført folkeskole i 1980 utdannet han seg til befal og helsefagarbeider i Forsvaret, hvor han var kontraktsansatt frem til 1985. Hansen var deretter salgssjåfør for Hjem-IS og vaskeriet Danvask i Fredericia, så selvstendig næringsdrivende som salgskonsulent og frilansfotograf.

Hansen var medlem av kommunestyret i Karup kommune 1993–2006, blant annet som viseborgermester. Han representerte opprinnelig Fremskridtspartiet, men ble med i Dansk Folkeparti fra begynnelsen i 1995. Han var medlem av Folketinget 1998–2011, og satt som formann i Folketingets matvare-, landbruks- og fiskeriutvalg 2001–2007 og Folketingets sosialutvalg 2007–2008. Han hadde lengre sykepermisjoner fra Folketinget som følge av klasehodepine. Han var Dansk Folkepartis talsmann for dyrevelferd, og høstet anerkjennelse fra dyrevernorganisasjoner for sin innsats på feltet. Han var åpent kritisk til partileder Pia Kjærsgaard før han brøt med partiet i 2010. Han stiftet sitt eget parti, men oppnådde ikke gjenvalg i 2011.

Hansen har siden 2013 vært formann og sekretariatsleder i Hortonforeningen, en interesseorganisasjon for hodepinepasienter og deres pårørende.

## Referanser


## Eksterne lenker
* 
*
Lysene fra land

***Lysene fra land*** er et musikkalbum av Rune Rudberg, utgitt i 1990 på Talent

## Sporliste
#«» (Cutugno/Sigvaldsen) 2:52
#«Hun har blomster i sitt hår» (Glenmark/Käck/Rudberg) 2:58
#«Vindenes venn» (Östh/Georgsson/Rudberg) 4:01
#«Holde en drøm» (Gundersen/Sigvaldsen) 3:43
#«Din natt og min natt» (Danielsson/Roos/Nick Borgen) 2:54
#«Lysene fra land» (Erik Honoré) 4:29
#«Mellom drøm og virkelighet» (Stranderud) 3:53
#«Vi» (Borgen/Rudberg) 3:03
#«Hvis vi alle tar i (Let's Make a Better World)» (King/Rogefeldt/Borgen) 2:59
#«Som et fyrtårn» (Booth/Moe) 4:34
#«Varme overalt» (Borgen/Rudberg) 3:07
#«Jeg er fri» (Roos/Rudberg) 3:22
#«Bare minner» (Sigvaldsen/Borgen/Rudberg/Sennerud) 3:26
#«Takk for livet (Lonely Lover)» (Kawohl/Daansen/Applegate/Borgen) 4:19

## Medvirkende
### Musikere
* Rune Rudberg - sang, kor, perkusjon, låtskriver 
* Nick Borgen - perkusjon, gitar, kor, tekniker, arrangement, produsent, programmering, låtskriver
* Tom Sennerud - gitar, kor, låtskriver 
* Thomas Wennerström - bass
* Rolf Kimfors - trommer
* Henrik Uhlin - steelgitar
* Mats Mårdsjö - saksofon
* Bjørn Gau - kor
* Sonja Rudberg - kor
### Øvrige medvirkende
* Arve Sigvaldsen - låtskriver
* Ingvar Moe - låtskriver
* Bill Booth - låtskriver
* HP Gundersen - låtskriver 
* Tom Friberg - design 
* Lasse Berre - fotograf 
* Mona Ratejczak - make-up

## Referanser


## Kilder
*Sporliste hos rockipedia.no 

## Eksterne lenker
*
Kusj

**Kusj** eller **Kush** kan referere til følgende

* Kusj (bibelsk person), en sønn av Kam og stamfar til folk i det nordlige Afrika
* Kongedømmet Kusj, et oldtidsrike i Nildalen og dagens Sudan, oppkalt etter den bibelske Kusj
* Kusjittiske språk, en undergruppe av den afroasiatiske språkfamilien, oppkalt etter den bibelske Kusj

;Se også
* Kushriket, et oldtidsrike i Baktria (dagens Afghanistan) og India
Ludo Mobil

**Ludo Mobil AS** var et norsk teleselskap stiftet i 2009 med forretningskontor på Nesttun i Bergen og avdelingskontorer i Oslo, Trondheim og Osen. Administrerende direktør var Idar Vollvik. 

Ludo Mobil hadde i januar 2010 rundt  kunder og rundt  kunder pr. august 2010.
23. februar 2012 ble de resterende  kundene overtatt av mobilselskapet Chess.

## Referanser
Anders Samuelsen

**Anders Samuelsen** (født 1967) er en dansk politiker (LA) som fra 28. november 2016 til 27. juni 2019 var Danmarks utenriksminister. Han ledet partiet Liberal Alliance fra 2009 til 2019.

## Liv og virke
### Bakgrunn
Anders Samuelsen er sønn av gymnaslærer og folketingsmedlem Ole Samuelsen og husholdningslærer Anna Holm. Kultur- og kirkeminister og folketingsmedlem Mette Bock (født Samuelsen) er hans søster. Anders Samuelsens foreldre skiltes da sønnen var seks år gammel, og moren ble senere gift med en prest på Samsø, hvor gutten vokste opp sammen med en yngre bror. Søsteren og to andre brødre ble værende hos faren i Horsens. Anders Samuelsen fikk et svært dårlig forhold til sin stefar, som han mener bedrev psykisk terror. Til tross for at han var en populær gymnaslærer, fikk faren alkoholproblemer som følge av en familietragedie, skilsmissen og nederlag i et folketingsvalg. Anders Samuelsen møtte etter sigende opp i stefarens begravelse for å «sikre at det kom nok jord oppå». Derimot har han kalt faren sitt største politiske forbilde.

Han gikk folkeskolen i Hobro og Tranebjerg, tok studentereksamen ved katedralskolen i Viborg i 1986, og ble kandidat i statsvitenskap fra Aarhus Universitet i 1993. Han har to sønner med ungdomskjæresten, som han var gift med mellom 1992 og 2009.

### Politiker
Samuelsen var konsulent og prosjektkoordinator ved døvehøyskolen Castberggård før han gikk inn i politikken på heltid i 1998. I 1994 manglet Radikale Venstre en folketingskandidat i Horsens, og henvendte seg til Ole Samuelsen og spurte om noen av hans barn var aktuelle. Han foreslo den da 26 år gamle sønnen Anders.

Anders Samuelsen møtte første gang i Folketinget som vararepresentant for kulturminister Elsebeth Gerner Nielsen 1998–2001, og siden 2001 har han vært innvalgt på eget mandat. Samuelsen trådte midlertidig ut av Folketinget mens han i årene 2004–2007 var medlem av Europaparlamentet, der han var tilsluttet Alliansen av liberale og demokrater for Europa. I 2007 dannet han partiet Ny Alliance sammen med Naser Khader og Gitte Seeberg. I 2008 skiftet partiet navn til Liberal Alliance og fikk et mer rendyrket liberalistisk program. Samuelsen overtok som partiets leder idet Khader trakk seg ut av partiet. 

I 2016 ledet Samuelsen partiet inn i en regjeringsdannelse sammen med Venstre og Det Konservative Folkeparti med Lars Løkke Rasmussen som statsminister. Samuelsen utnevnt til utenriksminister.

Ved Liberal Alliances valgnederlag i 2019 mistet Anders Samuelsen sitt eget mandat i Folketinget, og trakk seg som partileder.

## Referanser


## Eksterne lenker
* 
* 
*